title: Regulamentul de punere în aplicare (UE) nr. 279/2013 al Comisiei din 19 martie 2013 privind clasificarea anumitor mărfuri în Nomenclatura combinată

text:
               23.3.2013

               RO

               Jurnalul Oficial al Uniunii Europene

               L 84/15

         REGULAMENTUL DE PUNERE ÎN APLICARE (UE) NR. 279/2013 AL COMISIEI
   din 19 martie 2013
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare și de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.

               (4)

               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.

               (5)

               Măsurile prevăzute în prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii care sunt furnizate de autoritățile vamale ale statelor membre și care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 martie 2013.

            Pentru Comisie, pentru președinte

         Algirdas ŠEMETA

            Membru al Comisiei

      (1)  JO L 256, 7.9.1987, p. 1.

      (2)  JO L 302, 19.10.1992, p. 1.

      ANEXĂ

                  Descrierea mărfurilor

                  Clasificare
                  (Cod NC)

                  Motive

                  (1)

                  (2)

                  (3)

                  Un tub flexibil fabricat din poliamidă cu un capăt transparent, întărit în interior cu o împletitură fină din sârmă care face parte integrantă din tub. Tubul are o lungime de 125,5 cm și un diametru exterior de 2,8 mm.
                  Tubul nu este sterilizat la prezentare. Este prezentat nerulat, într-un ambalaj dublu.
                  Tubul este destinat utilizării de către personalul medical pentru a introduce un „stent” în corpul uman. Tubul nu rămâne în organism după utilizare.

                  3917 39 00

                  Clasificarea se stabilește pe baza regulilor generale 1 și 6 de interpretare a Nomenclaturii combinate, pe baza notei 8 de la capitolul 39, precum și pe baza textului codurilor NC 3917 și 3917 39 00.
                  Având în vedere caracteristicile și proprietățile sale obiective, mărfurile îndeplinesc criteriile de la poziția 3917 și condițiile de la nota 8 de la capitolul 39.
                  Utilizarea prevăzută a tubului nu este inerentă caracteristicilor sale obiective, deoarece, la prezentare, tubul nu poate fi identificat drept instrument sau dispozitiv utilizat în științele medicale. În consecință, clasificarea la poziția 9018 este exclusă.
                  Prin urmare, produsul trebuie clasificat la codul NC 3917 39 00 drept alte tuburi din material plastic.


title: Regulamentul de punere în aplicare (UE) 2016/2260 al Comisiei din 15 decembrie 2016 de modificare a Regulamentelor (CE) nr. 226/2007, (CE) nr. 1293/2008, (CE) nr. 910/2009, (CE) nr. 911/2009, (UE) nr. 1120/2010, (UE) nr. 212/2011 și a Regulamentelor de punere în aplicare (UE) nr. 95/2013 și (UE) nr. 413/2013 în ceea ce privește numele titularului autorizației pentru Pediococcus acidilactici CNCM MA 18/5M și Saccharomyces cerevisiae CNCM I-1077 (Text cu relevanță pentru SEE )

text:
               16.12.2016

               RO

               Jurnalul Oficial al Uniunii Europene

               L 342/14

         REGULAMENTUL DE PUNERE ÎN APLICARE (UE) 2016/2260 AL COMISIEI
   din 15 decembrie 2016
   de modificare a Regulamentelor (CE) nr. 226/2007, (CE) nr. 1293/2008, (CE) nr. 910/2009, (CE) nr. 911/2009, (UE) nr. 1120/2010, (UE) nr. 212/2011 și a Regulamentelor de punere în aplicare (UE) nr. 95/2013 și (UE) nr. 413/2013 în ceea ce privește numele titularului autorizației pentru Pediococcus acidilactici CNCM MA 18/5M și Saccharomyces cerevisiae CNCM I-1077
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
   întrucât:

               (1)

               Lallemand SAS a înaintat o cerere, în conformitate cu articolul 13 alineatul (3) din Regulamentul (CE) nr. 1831/2003, prin care propune modificarea numelui deținătorului autorizației în ceea ce privește Regulamentele (CE) nr. 226/2007 (2), (CE) nr. 1293/2008 (3), (CE) nr. 910/2009 (4), (CE) nr. 911/2009 (5), (UE) nr. 1120/2010 (6), (UE) nr. 212/2011 (7) ale Comisiei și Regulamentele de punere în aplicare (UE) nr. 95/2013 (8) și (UE) nr. 413/2013 (9) ale Comisiei.

               (2)

               Solicitantul susține că deținătorul legal al drepturilor de comercializare a aditivilor pentru hrana animalelor Pediococcus acidilactici CNCM MA 18/5M și Saccharomyces cerevisiae CNCM I-1077 este Danstar Ferment AG. Solicitantul a prezentat date relevante în sprijinul cererii sale.

               (3)

               Modificarea propusă a titularului autorizației este de natură pur administrativă și nu implică necesitatea unei noi evaluări a aditivilor în cauză. Autoritatea Europeană pentru Siguranța Alimentară a fost informată cu privire la cerere.

               (4)

               Pentru ca Danstar Ferment AG să își poată exercita drepturile de comercializare, este necesară modificarea termenilor autorizațiilor respective.

               (5)

               Prin urmare, Regulamentele (CE) nr. 226/2007, (CE) nr. 1293/2008, (CE) nr. 910/2009, (CE) nr. 911/2009, (UE) nr. 1120/2010, (UE) nr. 212/2011, precum și Regulamentele de punere în aplicare (UE) nr. 95/2013 și (UE) nr. 413/2013 ar trebui modificate în consecință.

               (6)

               Având în vedere că nu există niciun motiv legat de siguranță care să necesite aplicarea imediată a modificărilor aduse de prezentul regulament Regulamentelor (CE) nr. 226/2007, (CE) nr. 1293/2008, (CE) nr. 910/2009, (CE) nr. 911/2009, (UE) nr. 1120/2010, (UE) nr. 212/2011 și Regulamentelor de punere în aplicare (UE) nr. 95/2013 și (UE) nr. 413/2013, este adecvat să se prevadă o perioadă de tranziție pe parcursul căreia să se poată epuiza stocurile existente.

               (7)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Modificare a Regulamentului (CE) nr. 226/2007
   În coloana 2 din anexa la Regulamentul (CE) nr. 226/2007, termenul „LALLEMAND SAS” se înlocuiește cu termenul „Danstar Ferment AG reprezentată de Lallemand SAS”.
   Articolul 2
   Modificare a Regulamentului (CE) nr. 1293/2008
   În coloana 2 din anexa la Regulamentul (CE) nr. 1293/2008, termenul „LALLEMAND SAS” se înlocuiește cu termenul „Danstar Ferment AG reprezentată de Lallemand SAS”.
   Articolul 3
   Modificare a Regulamentului (CE) nr. 910/2009
   Regulamentul (CE) nr. 910/2009 se modifică după cum urmează:

               1.

               În titlu, termenul „Lallemand SAS” se înlocuiește cu termenul „Danstar Ferment AG”.

               2.

               În coloana 2 din anexă, termenul „Lallemand SAS” se înlocuiește cu termenul „Danstar Ferment AG reprezentată de Lallemand SAS”.

         Articolul 4
   Modificare a Regulamentului (CE) nr. 911/2009
   Regulamentul (CE) nr. 911/2009 se modifică după cum urmează:

               1.

               În titlu, termenul „Lallemand SAS” se înlocuiește cu termenul „Danstar Ferment AG”.

               2.

               În coloana 2 din anexă, termenul „Lallemand SAS” se înlocuiește cu termenul „Danstar Ferment AG reprezentată de Lallemand SAS”.

         Articolul 5
   Modificare a Regulamentului (UE) nr. 1120/2010
   Regulamentul (UE) nr. 1120/2010 se modifică după cum urmează:

               1.

               În titlu, termenul „Lallemand SAS” se înlocuiește cu termenul „Danstar Ferment AG”.

               2.

               În coloana 2 din anexă, termenul „Lallemand SAS” se înlocuiește cu termenul „Danstar Ferment AG reprezentată de Lallemand SAS”.

         Articolul 6
   Modificare a Regulamentului (UE) nr. 212/2011
   Regulamentul (UE) nr. 212/2011 se modifică după cum urmează:

               1.

               În titlu, termenul „Lallemand SAS” se înlocuiește cu termenul „Danstar Ferment AG”.

               2.

               În coloana 2 din anexă, termenul „Lallemand SAS” se înlocuiește cu termenul „Danstar Ferment AG reprezentată de Lallemand SAS”.

         Articolul 7
   Modificare a Regulamentului de punere în aplicare (UE) nr. 95/2013
   Regulamentul de punere în aplicare (UE) nr. 95/2013 se modifică după cum urmează:

               1.

               În titlu, termenul „Lallemand SAS” se înlocuiește cu termenul „Danstar Ferment AG”.

               2.

               În coloana 2 din anexă, termenul „Lallemand SAS” se înlocuiește cu termenul „Danstar Ferment AG reprezentată de Lallemand SAS”.

         Articolul 8
   Modificare a Regulamentului de punere în aplicare (UE) nr. 413/2013
   Regulamentul de punere în aplicare (UE) nr. 413/2013 se modifică după cum urmează:

               1.

               În titlu, termenul „Lallemand SAS” se înlocuiește cu termenul „Danstar Ferment AG”.

               2.

               În coloana 2 din anexă, termenul „Lallemand SAS” se înlocuiește cu termenul „Danstar Ferment AG reprezentată de Lallemand SAS”.

         Articolul 9
   Măsuri tranzitorii
   Stocurile de aditiv existente care sunt în conformitate cu dispozițiile aplicabile înainte de data intrării în vigoare a prezentului regulament pot continua să fie introduse pe piață și pot fi utilizate până la epuizare.
   Articolul 10
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 decembrie 2016.

            Pentru Comisie

            Președintele

         Jean-Claude JUNCKER

      (1)  JO L 268, 18.10.2003, p. 29.

      (2)  Regulamentul (CE) nr. 226/2007 al Comisiei din 1 martie 2007 privind autorizarea Saccharomyces cerevisiae CNCM I-1077 (Levucell SC20 și Levucell SC10 ME) ca aditiv pentru hrana animalelor (JO L 64, 2.3.2007, p. 26).

      (3)  Regulamentul (CE) nr. 1293/2008 al Comisiei din 18 decembrie 2008 privind autorizarea unei noi utilizări a Saccharomyces cerevisiae CNCM I-1077 (Levucell SC20 și Levucell SC10 ME) ca aditiv furajer (JO L 340, 19.12.2008, p. 38).

      (4)  Regulamentul (CE) nr. 910/2009 al Comisiei din 29 septembrie 2009 privind autorizarea unei noi utilizări a preparatului de Saccharomyces cerevisiae CNCM I-1077 ca aditiv pentru hrana cailor (titularul autorizației Lallemand SAS) (JO L 257, 30.9.2009, p. 7).

      (5)  Regulamentul (CE) nr. 911/2009 al Comisiei din 29 septembrie 2009 privind autorizarea unei noi utilizări a preparatului de Pediococcus acidilactici CNCM MA 18/5M ca aditiv pentru hrana salmonidelor și a creveților (titularul autorizației Lallemand SAS) (JO L 257, 30.9.2009, p. 10).

      (6)  Regulamentul (UE) nr. 1120/2010 al Comisiei din 2 decembrie 2010 privind autorizarea Pediococcus acidilactici CNCM MA 18/5M ca aditiv furajer pentru purceii înțărcați (titularul autorizației Lallemand SAS) (JO L 317, 3.12.2010, p. 12).

      (7)  Regulamentul (UE) nr. 212/2011 al Comisiei din 3 martie 2011 privind autorizarea Pediococcus acidilactici CNCM MA 18/5M ca aditiv furajer pentru găinile ouătoare (titularul autorizației Lallemand SAS) (JO L 59, 4.3.2011, p. 1).

      (8)  Regulamentul de punere în aplicare (UE) nr. 95/2013 al Comisiei din 1 februarie 2013 privind autorizarea unui preparat de Pediococcus acidilactici CNCM MA 18/5M ca aditiv furajer pentru toți peștii în afară de salmonide (titularul autorizației Lallemand SAS) (JO L 33, 2.2.2013, p. 19).

      (9)  Regulamentul de punere în aplicare (UE) nr. 413/2013 al Comisiei din 6 mai 2013 privind autorizarea unui preparat de Pediococcus acidilactici CNCM MA 18/5M ca aditiv pentru hrana animalelor utilizat în apa de băut a purceilor înțărcați, a porcilor pentru îngrășare, a găinilor ouătoare și a puilor pentru îngrășare (titularul autorizației: Lallemand SAS) (JO L 125, 7.5.2013, p. 1).


title: Regulamentul de punere în aplicare (UE) nr. 991/2011 al Comisiei din 5 octombrie 2011 de modificare a anexei II la Decizia 2007/777/CE și a anexei I la Regulamentul (CE) nr. 798/2008 în ceea ce privește mențiunile referitoare la Africa de Sud în listele țărilor terțe sau ale părților acestora cu privire la gripa aviară înalt patogenă Text cu relevanță pentru SEE

text:
               6.10.2011

               RO

               Jurnalul Oficial al Uniunii Europene

               L 261/19

         REGULAMENTUL DE PUNERE ÎN APLICARE (UE) NR. 991/2011 AL COMISIEI
   din 5 octombrie 2011
   de modificare a anexei II la Decizia 2007/777/CE și a anexei I la Regulamentul (CE) nr. 798/2008 în ceea ce privește mențiunile referitoare la Africa de Sud în listele țărilor terțe sau ale părților acestora cu privire la gripa aviară înalt patogenă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special teza introductivă de la articolul 8, articolul 8 punctul 1 primul paragraf și articolul 8 punctul 4,
   având în vedere Directiva 2009/158/CE a Consiliului din 30 noiembrie 2009 privind condițiile de sănătate animală care reglementează comerțul intracomunitar și importurile din țări terțe de păsări de curte și de ouă pentru incubație (2), în special articolul 23 alineatul (1) și articolul 24 alineatul (2),
   întrucât:

               (1)

               Decizia nr. 2007/777/CE a Comisiei din 29 noiembrie 2007 de stabilire a condițiilor de sănătate animală și publică precum și a modelelor de certificate pentru importul anumitor produse din carne și stomacuri, vezici și intestine tratate destinate consumului uman, provenind din țări terțe și de abrogare a Deciziei 2005/432/CE (3) stabilește norme privind importurile în Uniune, tranzitul și depozitarea în Uniune a transporturilor de produse din carne și ale transporturilor de stomacuri, vezici și intestine tratate, astfel cum sunt definite în Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (4).

               (2)

               De asemenea, Decizia 2007/777/CE stabilește listele cu țările terțe și părțile acestora din care pot fi autorizate astfel de importuri, tranzite și depozitări, stabilește modelele de certificate de sănătate publică și animală, precum și normele privind originea și tratamentele necesare pentru aceste produse importate.

               (3)

               Regulamentul (CE) nr. 798/2008 al Comisiei din 8 august 2008 de stabilire a unei liste a țărilor terțe, teritoriilor, zonelor sau compartimentelor din care pot fi importate în Comunitate și pot tranzita Comunitatea păsările de curte și produsele de pasăre, precum și a cerințelor de certificare sanitar-veterinară (5) stabilește cerințele de certificare sanitar-veterinară pentru importurile de și tranzitul (inclusiv depozitarea pe durata tranzitului) prin Uniune al păsărilor de curte, ouălor pentru incubație, puilor de o zi și ouălor fără microorganisme patogene specificate, al cărnii, cărnii tocate de păsări de curte și separate mecanic, inclusiv provenind de la ratite și vânat cu pene sălbatic, al ouălor și produselor din ouă. Regulamentul respectiv prevede că astfel de produse pot fi importate în Uniune numai din țările terțe, teritoriile, zonele sau compartimentele enumerate în partea 1 din anexa I la regulamentul respectiv.

               (4)

               Ca urmare a recentelor focare de gripă aviară înalt patogenă (HPAI – highly pathogenic avian influenza) în Africa de Sud, Decizia 2007/777/CE și Regulamentul (CE) nr. 798/2008 au fost modificate de Regulamentul de punere în aplicare (UE) nr. 536/2011 (6) al Comisiei, în scopul de a stabili tratamentele specifice pentru importurile din Africa de Sud de produse din carne, stomacuri, vezici și intestine tratate destinate consumului uman, obținute din carne de ratite de crescătorie și de produse din carne pasteurizată și din fâșii de carne uscată care sunt alcătuite din sau conțin carne de vânat cu pene de crescătorie, ratite și vânat sălbatic cu pene care sunt suficiente pentru a elimina riscurile pentru sănătatea animală legate de aceste produse și de a interzice importurile de ratite de reproducție și pentru producție și de pui de o zi, ouă de incubație și carne de ratite din întregul teritoriu al Africii de Sud care intră sub incidența Regulamentului (CE) nr. 798/2008.

               (5)

               Africa de Sud a furnizat Comisiei informații cu privire la măsurile de combatere adoptate în legătură cu apariția focarului de HPAI. Comisia a evaluat informațiile respective și situația epidemiologică în urma apariției acestor focare în Africa de Sud.

               (6)

               În plus, o echipă veterinară de urgență a Uniunii a efectuat o misiune în Africa de Sud pentru a evalua situația și pentru a formula recomandări pentru îmbunătățirea controlului bolii.

               (7)

               Africa de Sud a pus în aplicare o politică de depopulare totală în scopul de a combate boala și de a-i limita răspândirea. Africa de Sud desfășoară activități de supraveghere a gripei aviare, care par să îndeplinească cerințele stabilite în partea II din anexa IV la Regulamentul (CE) nr. 798/2008.

               (8)

               Rezultatul pozitiv al evaluării situației epidemiologice și investigațiile epidemiologice efectuate de Africa de Sud permit limitarea restricțiilor la importul de carne de ratite în Uniune la partea afectată de boală din teritoriul Africii de Sud, plasată sub restricții de către Africa de Sud. Cu toate acestea, restricțiile la importurile de ratite vii și de ouă de incubație ale acestora trebuie menținute pentru întregul teritoriu din Africa de Sud din cauza riscului mai mare de introducere posibilă a virusului în Uniune.

               (9)

               Cu privire la tratamentele stabilite în Decizia 2007/777/CE privind importurile de anumite produse din carne, stomacuri, vezici și intestine tratate destinate consumului uman, precum și de produse din carne pasteurizată sau din fâșii de carne uscată, tratamentele aplicate înainte de apariția focarelor de HPAI trebuie aplicate pentru astfel de produse originare din partea indemnă de boală a teritoriului Africii de Sud.

               (10)

               Partea 1 din anexa II la Decizia 2007/777/CE enumeră teritoriile sau părți de teritorii din țări terțe în care se aplică regionalizarea din motive de sănătate animală. Rubrica privind Africa de Sud ar trebui să fie modificată pentru a se ține cont de noua situație în ceea ce privește prezența HPAI în țara terță respectivă și consecințele care decurg din aceasta pentru restricțiile la importul de produse afectate în Uniune.

               (11)

               Prin urmare, Decizia 2007/777/CE și Regulamentul (CE) nr. 798/2008 ar trebui modificate în consecință.

               (12)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Anexa II la Decizia 2007/777/CE se modifică în conformitate cu anexa I la prezentul regulament.
   Articolul 2
   Anexa I la Regulamentul (CE) nr. 798/2008 se modifică în conformitate cu anexa II la prezentul regulament.
   Articolul 3
   Prezentul regulament intră în vigoare în a treia zi după data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 octombrie 2011.

            Pentru Comisie

            Președintele

         José Manuel BARROSO

      (1)  JO L 18, 23.1.2003, p. 11.

      (2)  JO L 343, 22.12.2009, p. 74.

      (3)  JO L 312, 30.11.2007, p. 49.

      (4)  JO L 139, 30.4.2004, p. 55.

      (5)  JO L 226, 23.8.2008, p. 1.

      (6)  JO L 147, 2.6.2011, p. 1.

      ANEXA I
      Anexa II la Decizia 2007/777/CE se modifică după cum urmează:

                  1.

                  În partea 1, rubrica aferentă Africii de Sud se înlocuiește cu următorul text:

                              „Africa de Sud

                              ZA

                              01/2005

                              Întreaga țară

                              ZA-1

                              01/2005

                              Întreaga țară, cu excepția:
                              unei părți din zona de combatere a febrei aftoase, situată în regiunile sanitar-veterinare ale provinciilor Mpumalanga și ale provinciilor din nord, în districtul Ingwavuma din regiunea sanitar-veterinară Natal și în zona frontierei cu Botswana, situată la 28 grade longitudine est și în districtul Camperdown din provincia KwaZuluNatal.

                              ZA-2

                              01/2011

                              Întreaga țară, cu excepția:
                              partea de teritoriu delimitată astfel:

                                          —

                                          la nord: lanțul muntos Swart Berg;

                                          —

                                          la sud: lanțul muntos Outeniqua;

                                          —

                                          la est: drumul R339 care leagă lanțul muntos Swartberg cu lanțul muntos Outeniqua, de la Barandas prin Uniondale;

                                          —

                                          la vest: munții Gamka care leagă lanțul muntos Swartenberg cu râul Gamka în direcția sud, spre munții Outeniqua.”

                  2.

                  În partea a 2-a, rubrica aferentă Africii de Sud se înlocuiește cu următorul text:

                              „ZA-0

                              Africa de Sud (1)
                              Întreaga țară ZA-0

                              C

                              C

                              C

                              A

                              D

                              D

                              A

                              C

                              C

                              A

                              A

                              D

                              XXX

                              ZA-2

                              Africa de Sud ZA-2 (1)

                              XXX

                              XXX

                              XXX

                              XXX

                              D

                              A

                              XXX

                              XXX

                              XXX

                              XXX

                              XXX

                              D

                              XXX”.

                  3.

                  În partea a 3-a, rubrica aferentă Africii de Sud se înlocuiește cu următorul text:

                              „ZA

                              Africa de Sud

                              XXX

                              XXX

                              XXX

                              XXX

                              D

                              D

                              A

                              XXX

                              XXX

                              A

                              A

                              D

                              XXX

                              Africa de Sud ZA-1

                              E

                              E

                              XXX

                              XXX

                              XXX

                              XXX

                              A

                              E

                              XXX

                              A

                              A

                              XXX

                              XXX

                              Africa de Sud ZA-2

                              XXX

                              XXX

                              XXX

                              XXX

                              E

                              E

                              XXX

                              XXX

                              XXX

                              XXX

                              XXX

                              E

                              XXX”.

      ANEXA II
      În partea 1 a anexei I la Regulamentul (CE) nr. 798/2008, rubrica aferentă Africii de Sud se înlocuiește cu următorul text:

                     „ZA – Africa de Sud

                     ZA-0

                     Întreaga țară

                     SPF

                     EP, E

                     S4”

                     BPR

                     I

                     P2

                     9.4.2011

                     A

                     DOR

                     II

                     HER

                     III

                     ZA-1

                     Întreaga țară, cu excepția ZA-2

                     RAT

                     VII

                     9.10.2011

                     ZA-2

                     Partea de teritoriu delimitată astfel:

                                 —

                                 la nord: lanțul muntos Swart Berg;

                                 —

                                 la sud: lanțul muntos Outeniqua;

                                 —

                                 la est: drumul R339 care leagă lanțul muntos Swartberg cu lanțul muntos Outeniqua, de la Barandas prin Uniondale;

                                 —

                                 la vest: munții Gamka care leagă lanțul muntos Swartenberg cu râul Gamka în direcția sud, spre munții Outeniqua.

                     RAT

                     VII

                     P2

                     9.4.2011